கேள்வி: என்ரான் - இணைப்புக்கு முந்தைய காலம் (1925–1985) குறித்து விரிவாக சொல்லுங்கள்.
பதில்: என்ரானின் முதன்மை முன்னோடி நிறுவனங்களில் ஒன்று இன்டர்நார்த் ஆகும். இது 1930 ஆம் ஆண்டு ஒமாகா, நெப்ராசுக்கா, 1929 வால் வீதி வீழ்ச்சி சில மாதங்களுக்குப் பிறகு உருவாக்கப்பட்டது. பெரும் பொருளியல் வீழ்ச்சியின் போது குறைந்த விளையில் கிடைத்த இயற்கை எரிவளி, குறைந்த சம்பளத்தில் கிடைத்த தொழிலாளர்கள் போன்றவை நிறுவனத்தின் துவக்க கால வளர்ச்சிக்கு உதவின. 1932 வாக்கில் நிறுவனத்தின் வளர்ச்சி இரட்டிப்பானது. அடுத்த 50 ஆண்டுகளில், பல எரிசக்தி நிறுவனங்களை கையகப்படுத்தியதால், நார்தர்ன் மேலும் விரிவடைந்தது. பெரும்பாலான கையகப்படுத்துதல்கள் வெற்றிகரமாக முடிக்கப்பட்டபோதிலும், சில மோசமாக முடிவடைந்தன. மின் பொருட்கள் உற்பத்தி நிறுவனமான குரூஸ்-ஹிண்ட்ஸ் நிறுவனத்தை கையகப்படுத்துவதில் இன்டர்நார்த் கூப்பர் இண்டஸ்ட்ரீசுடன் போட்டியிட்டு அதில் தோல்வியடைந்தது. கையகப்படுத்தலின் போது கூப்பரும் இன்டர்நார்த்தும் வழக்குகளின் வழியாக சண்டையிட்டன. அவை பரிவர்த்தனை முடிந்த பிறகு இறுதியில் தீர்வுகாணப்பட்டன. இதன் துணை நிறுவனமான நார்தர்ன் நேச்சுரல் கேஸ், வட அமெரிக்காவின் மிகப்பெரிய எரிவளி குழாய் நிறுவனத்தை நடத்தியது. 1980களில், இன்டர்நார்த் இயற்கை எரிவாயு உற்பத்தி, பரிமாற்றம், சந்தைப்படுத்தல் ஆகியவற்றில் ஒரு முக்கிய சக்தியாக மாறியது. மேலும் நெகிழித் துறையில் ஒரு கண்டுபிடிப்பாளராகவும் இருந்தது. 1983 ஆம் ஆண்டில், இன்டர்நார்த், ஃபார்ச்சூன் 500 எண்ணெய் ஆய்வு மற்றும் மேம்பாட்டு நிறுவனமான பெல்கோ பெட்ரோலியம் நிறுவனத்துடன் பட்டியலில் இடம்பெற்றது.
கேள்வி: என்ரான் - இணைப்பு பற்றி விளக்கவும்.
பதில்: இன்டர்நார்த்தின் முந்தைய தொழில் வெற்றிகளால் அது பெருநிறுவனங்களின் கையகப்படுத்தல்களின் இலக்காக மாறியது. இன்டர்நார்த் தலைமை நிர்வாக அதிகாரி சாம் செக்னர் ஹியூஸ்டன் நேச்சுரல் கேஸ் (எச்.என்.ஜி.) நிறுவனத்துடன் நட்புரீதியான இணைப்பை விரும்பினார். மே 1985 இல், இன்டர்நார்த் எச்.என்.ஜி. ஐ $2.3 பில்லியனுக்கு கையகப்படுத்தியது, அது அப்போதைய சந்தை விலையை விட 40% அதிகமாகும், மேலும் 16, யூலை, 1985 அன்று, இரண்டு நிறுவனங்களும் ஒன்றிணைவதற்கு இசைவளித்தன. இரண்டு நிறுவனங்களின் ஒருங்கிணைந்த சொத்துக்கள் அந்த நேரத்தில் அமெரிக்காவில் இரண்டாவது பெரிய எரிவாயு குழாய் அமைப்பாக உருவானது. அயோவாவுக்கும், மினசோட்டாவிற்கும் சேவை செய்த இன்டர்நார்த்தின் வடக்கு-தெற்கு எரிவளி குழாய்வழிகள், எச்.என்.ஜி. இன் புளோரிடா மற்றும் கலிபோர்னியாவின் கிழக்கு-மேற்கு எரிவளி குழாய்வழிகளை நன்கு முழுமைப் படுத்தின.
கேள்வி: என்ரான் - இணைப்புக்குப் பிந்தைய உயர்வு (1985–1991) பற்றி விளக்கவும்.
பதில்: படிமம்:1400SmithDowntown.jpg இன்டர்நார்த் தொழில்நுட்ப ரீதியாக தாய் நிறுவனமாக இருந்தபோதிலும், துவக்கத்தில் இந்த நிறுவனம் எச்.என்.ஜி/இன்டர்நார்த் இன்க். என்ற பெயரால் அழைக்கப்பட்டது. Retrieved July 13, 2016. முதலில் இதன் தலைமை நிர்வாக அதிகாரியாக செக்னர் இருந்தார். ஆனால் அவர் விரைவில் இயக்குநர்கள் குழுவால் நீக்கப்பட்டு லே அந்தப் பதவிக்கு நியமிக்கப்பட்டார். லே தனது தலைமையகத்தை ஊஸ்டனுக்கு மீண்டும் மாற்றி, ஒரு புதிய பெயரைத் தேடத் தொடங்கினார். இந்த செயல்பாட்டில் கவனம் செலுத்திய குழுக்கள், ஆலோசகர்களுக்காக $100,000 இக்கும் அதிகமாக செலவிட்டார். 14, பிப்ரவரி, 1986 அன்று ஊழியர்களுடனான ஒரு சந்திப்பின் போது, இந்தப் பெயர் மாற்றத்தில் தனக்கு உள்ள ஆர்வத்தை லே அறிவித்தார். மேலும் 10, ஏப்ரல் அன்று பங்குதாரர்களிடம் இதற்கான வாக்கெடுப்பு நடத்தப்படும் என்றார்.